Meropedoj

Abelmanĝuloj aŭ meropoj estas birdoj el la ordo de koracioformaj, manĝantaj insektojn kaj havantajn okulfrape koloran plumaronPlena Ilustrita Vortaro. La vorto "meropo" devenas el la sciencnoma latinlingva Merops, kaj pro tio pli akurate uzendas por la specioj de tiu genro, sed ankaŭ uzeblas por la tre konata specio Eŭropa abelmanĝulo. Por la birdoj de la tuta familio plie taŭgas la nomo Meropedoj. Ĉar meropo aŭ "meropedo" estas tro scienca nomo, populariĝis la nomo abelmanĝulo, ĉar kvankam ne estas tio la ununura manĝaĵo de la familio, tradicie multaj popoloj rilatigis la familion kun tiu familio de insektoj.

 Priskribo 
Plej parto de specioj troviĝas en Afriko, sed aliaj ĉeestas en suda Eŭropo, kiel la Eŭropa abelmanĝulo Merops apiaster, Aŭstralio kaj Novgvineo. Ili karakteriĝas pro tre riĉkolora plumaro, sveltaj korpoj kaj ofte longaj centraj vostoplumoj. Ĉiuj estas kolorplenaj kaj havas longajn subenturnitajn bekojn kaj pintajn flugilojn, kiuj donas al ili aspekton hirundecan kiam vidataj de malproksime.

 Manĝo 
Kiel tiu nomo sugestas, abelmanĝuloj ĉefe manĝas flugantajn insektojn, ĉefe abelojn, vespojn, kiuj estas predataj enaere el malferma gvatejo. Kvankam ili persekutas ĉiujn ajn flugantajn insektojn, mielabeloj ĉefas en ties dieto. La monda teritorio de abelmanĝuloj estas preskaŭ identa al la indiĝena teritorio de la kvar plej komuna specioj de mielabeloj. Fry et al. Asertas, ke "en 20 separataj studioj pri la dieto de 16 tipoj de abelmanĝuloj, himenopteroj (formikoj, abeloj kaj vespoj) konsistigis el 20% al 96% el ĉiu insekto manĝita, kaj mielabeloj formis averaĝe ĉirkaŭ unu triono el la himenopteroj".

Antaŭ engluti la predaĵon, abelmanĝulo forigos la pikilon per ripeta frapado de la insekto sur malmola surfaco, ekzemple branĉo de ripozejo. Dum tiu procezo, la birdo premas la insekton por forigi plej parton de la veneno. Notinde, tiuj birdoj predas nur flugantajn insektojn dum tiuj flugas kaj ne atentas samajn insektojn dum tiuj surteras.

 Konduto 
Abelmanĝuloj estas gregemaj. Ili formas koloniojn kaj nestumas en tuneloj en sablaj riverbordoj. La ovoj estas blankaj kaj ili ĝenerale produktas 2-9 ovojn ĉiun ovodemetadon (depende de la specio). Ĉar ili loĝas en kolonioj, oni vidas kune ofte grandajn nombrojn de tiuj truoj kun antaŭaj blankecaj markoj ĉe ties enirejoj kaŭzitaj de akumulitaj ekskrementaĵoj. Plej parto de la specioj de tiu familio estas monogamaj, kaj ambaŭ gepatroj zorgas la idaron.

La familio de abelmanĝuloj konsistas el du subfamilioj - la barbaj abelmanĝuloj Nyctyornithinae (levitaj al la familia nivelo kiel Niktiornitedoj de Charles Sibley en pli ĵusaj versioj de sia komputera mondolisto), kaj Meropinae, la tipaj abelmanĝuloj aŭ meropoj.

 Kelkaj specioj 
eta|250px|dekstra|Eŭropa abelmanĝulo
 Eŭropa abelmanĝulo Merops apiaster
 Persia abelmanĝulo aŭ Bluvanga abelmanĝulo Merops persicus
 Hindia abelmanĝulo Merops orientalis
 Filipina abelmanĝulo Merops philipinus

 Specilisto en taksonomia ordo 
 Ruĝbarba abelmanĝulo, Nyctyornis amictus
 Blubarba abelmanĝulo, Nyctyornis athertoni
 Purpurbarba abelmanĝulo, Meropogon forsteni
 Malgranda abelmanĝulo, Merops pusillus
 Bluvanga abelmanĝulo, Merops persicus
 Hindia abelmanĝulo, Merops orientalis
 Blankgorĝa abelmanĝulo, Merops albicollis
 Hirundovosta abelmanĝulo, Merops hirundinaeus
 Filipina abelmanĝulo, Merops philippinus
 Nigra abelmanĝulo, Merops gularis
 Blukapa abelmanĝulo, Merops muelleri
 Ruĝgorĝa abelmanĝulo, Merops bulocki
 Blankfrunta abelmanĝulo, Merops bullockoides
 Blubrusta abelmanĝulo, Merops variegatus
 Brunbrusta abelmanĝulo, Merops oreobates
 Nigrakapa abelmanĝulo, Merops breweri
 Somalia abelmanĝulo, Merops revoilii
 Boemia abelmanĝulo, Merops boehmi
 Blugorĝa abelmanĝulo , Merops viridis
 Madagaskara abelmanĝulo, Merops superciliosus
 Ĉielarka abelmanĝulo, Merops ornatus
 Eŭropa abelmanĝulo, Merops apiaster
 Brunkapa abelmanĝulo, Merops leschenaulti
 Roznigra abelmanĝulo, Merops malimbicus
 Nordkarmina abelmanĝulo, Merops nubicus
 Sudkarmina abelmanĝulo, Merops nubicoides

 Referencoj 
 Fry, Fry kaj Harris, Kingfishers, Bee-eaters and Rollers (1992) ISBN 0-7136-1410-8

 Eksteraj ligiloj 
 Camacdonald Bildaro de ĉiu specio
 Filmoj de abelmanĝulo ĉe Interreta Birdokolekto
 Meropedoj, Birdofamilioj de la Mondo 
 http://www.fotocommunity.de/pc/pc/mypics/370/display/1490759 

Kategorio:Koracioformaj
Kategorio:Birdoj de Afriko
Kategorio:Birdoj de Eŭropo
Kategorio:Birdoj de Aŭstralio